7 Ya re gateetee ge morako o agilwe lefsa+ ka tsenya mejako.+ Ke moka gwa kgethwa baletakgoro,+ diopedi+ le Balefi.+ 2 Ka buša ka kgetha Hanani+ ngwanešo le Hanania kgošana ya Sebo+ gore ba laole Jerusalema, ka gobane Hanania e be e le monna yo a botegago+ le yo a boifago+ Modimo wa therešo go feta ba bangwe ba bantši. 3 Ka re go bona: “Dikgoro+ tša Jerusalema ga se tša swanela go bulwa go fihla ge letšatši le fiša; ge baletakgoro ba le kgauswi le dikgoro bošego ba swanetše go dula ba tswaletše mejako ka dipauto.+ Le kgethe bahlapetši go badudi ba Jerusalema, ba bangwe ba hlapetše mafelong a tlhapetšo, ba bangwe ba hlapetše pele ga dintlo tša bona.”+ 4 Motse o be o ikadile e bile e le o mogolo, go na le batho ba sego kae ka gare+ gomme go se na dintlo tšeo di agilwego. 5 Modimo wa ka o ile a bea pelong+ ya ka taba ya gore ke kgoboketše bakgomana, matona le setšhaba gore se ingwadiše go ya ka mašika.+ Ka hwetša puku ya bao ba tlilego pele bao ba ingwadišitšego go ya ka mašika,+ go yona go ngwadilwe tše di latelago: 6 Ba ke badudi ba selete+ bao ba rotogilego ba etšwa bothopša bja mathopša+ ao Nebukadinetsara+ kgoši ya Babilona a ilego a a iša bothopša,+ bao ka morago ba ilego ba boela Jerusalema le Juda, yo mongwe le yo mongwe wa bona a ya motseng wa gabo;+ 7 bao ba tlilego le Serubabele+ ke Jeshua,+ Nehemia, Asaria, Raamia, Nahamani, Morodekai,+ Bilishana, Misipara, Bigifai, Nehuma le Baena. Palo ya batho ba Isiraele še: 8 Bana ba Paroshe+ e be e le ba dikete tše pedi-lekgolo-masomešupa-pedi (2 172); 9 ba Shefatia+ e be e le ba makgolotharo-masomešupa-pedi (372); 10 ba Eira+ e be e le ba makgolotshela-masomehlano-pedi (652); 11 ba Pahathe-moaba,+ Jeshua le Joaba+ e be e le ba dikete tše pedi-makgoloseswai-lesomeseswai (2 818); 12 ba Elama+ e be e le ba sekete-makgolopedi-masomehlano-nne (1 254); 13 ba Sathu+ e be e le ba makgoloseswai-masomenne-hlano (845); 14 ba Sakai+ e be e le ba makgološupa-masometshela (760); 15 ba Binui+ e be e le ba makgolotshela-masomenne-seswai (648); 16 ba Bebai+ e be e le ba makgolotshela-masomepedi-seswai (628); 17 ba Asikadi+ e be e le ba dikete tše pedi-makgolotharo-masomepedi-pedi (2 322); 18 ba Adonikama+ e be e le ba makgolotshela-masometshela-šupa (667); 19 ba Bigifai+ e be e le ba dikete tše pedi-masometshela-šupa (2 067); 20 ba Adine+ e be e le ba makgolotshela-masomehlano-hlano (655); 21 ba Atere+ wa ga Hesekia e be e le ba masomesenyane-seswai; 22 ba Hashuma+ e be e le ba makgolotharo-masomepedi-seswai (328); 23 ba Betsai+ e be e le ba makgolotharo-masomepedi-nne (324); 24 ba Harifa+ e be e le ba lekgolo-lesomepedi (112); 25 ba Gibeoni+ e be e le ba masomesenyane-hlano; 26 batho ba Betlelehema+ le ba Netofa+ e be e le ba lekgolo-masomeseswai-seswai (188); 27 ba Anathothe+ e be e le ba lekgolo-masomepedi-seswai (128); 28 ba Bethe-asimafethe+ e be e le ba masomenne-pedi; 29 ba Kiriathe-jearima,+ Kefira+ le Beerothe+ e be e le ba makgološupa-masomenne-tharo (743); 30 ba Rama+ le Geba+ e be e le ba makgolotshela-masomepedi-tee (621); 31 batho ba Mikimase+ e be e le ba lekgolo-masomepedi-pedi (122); 32 ba Bethele+ le Ai+ e be e le ba lekgolo-masomepedi-tharo (123); 33 ba Nebo+ yo mongwe e be e le ba masomehlano-pedi; 34 bana ba Elama+ yo mongwe e be e le ba sekete-makgolopedi-masomehlano-nne (1 254); 35 ba Harima+ e be e le ba makgolotharo-masomepedi (320); 36 ba Jeriko+ e be e le ba makgolotharo-masomenne-hlano (345); 37 ba Lodi,+ Hadidi+ le Ono+ e be e le ba makgološupa-masomepedi-tee (721); 38 ba Senaa+ e be e le ba dikete tše tharo-makgolosenyane-masometharo (3 930). 39 Baperisita še ba: bana ba Jedaya+ wa ntlo ya Jeshua e be e le ba makgolosenyane-masomešupa-tharo (973); 40 ba Imere+ e be e le ba sekete-masomehlano-pedi (1 052); 41 ba Pashuri+ e be e le ba sekete-makgolopedi-masomenne-šupa (1 247); 42 ba Harima+ e be e le ba sekete le lesomešupa (1 017). 43 Balefi še ba: bana ba Jeshua, Kadimiele+ le Hodefa+ e be e le ba masomešupa-nne. 44 Diopedi+ e lego bana ba Asafa,+ e be e le ba lekgolo-masomenne-seswai (148). 45 Baletakgoro+ e lego bana ba Shalume,+ ba Atere, ba Talamoni,+ ba Akuba,+ ba Hatita le ba Shobai,+ e be e le ba lekgolo-masometharo-seswai (138). 46 Banethinimi+ še ba: bana ba Siha, ba Hasufa, ba Tabaothe,+ 47 ba Kerose, ba Sia, ba Padone,+ 48 ba Lebana, ba Hakaba,+ ba Salamai, 49 ba Hanana,+ ba Gidele, ba Gahara, 50 ba Reaya,+ ba Retsini,+ ba Nekoda, 51 ba Gasama, ba Utsa, ba Pasea, 52 ba Besai,+ ba Meuni, ba Nefushesima,+ 53 ba Bakabuke, ba Hakufa, ba Harahuri,+ 54 ba Basilithe, ba Mehida, ba Haresha,+ 55 ba Barakose, ba Sisera, ba Tema,+ 56 ba Netsia le ba Hatifa.+ 57 Bana ba bahlanka ba Solomone+ še ba: bana ba Sotai, ba Soferethe, ba Perida,+ 58 ba Jaalaa, ba Darikone, ba Gidele,+ 59 ba Shefatia, ba Hatili, ba Pokerethe-hatsebaimi le ba Amone.+ 60 Banethinimi+ le bana ba bahlanka ba Solomone ka moka e be e le ba makgolotharo-masomesenyane-pedi (392). 61 Ba ke bao ba bego ba rotoga ba etšwa Thele-mela, Thele-harasha, Keruba, Adoni le Imere+ gomme ba be ba se na bohlatse bja gore ba ntlo ya botatago bona le setlogo sa bona e be e le sa Isiraele: 62 Bona e be e le bana ba Delaya, Tobia le Nekoda,+ e le ba makgolotshela-masomenne-pedi (642). 63 Bana ba baperisita+ še ba: bana ba Habaya, ba Hakotse,+ ba Barasilai+ yo a ilego a tšea mosadi go barwedi ba Barasilai+ wa Mogileada gomme mosadi yoo a bitšwa ka leina la gabo Barasilai. 64 Ba ke bao ba ilego ba nyaka go bona moo maina a malapa a gabo bona a ngwadilwego gona gore ba kgonthišiše lešika la gabo bona, fela ba se ke ba a hwetša,+ ka gona ba ile ba se swanelege gore e be baperisita.+ 65 Mmuši*+ a re ba se ke ba ja+ dilo tše kgethwakgethwa go fihlela moperisita a etla ka Urime+ le Thumime.*+ 66 Phuthego ka moka ga yona e be e le batho ba dikete tše masomenne-pedi-makgolotharo-masometshela (42 360),+ 67 go sa balwe makgoba+ a bona a banna le a basadi ao e bego e le a dikete tše šupa-makgolotharo-masometharo-šupa (7 337);+ ba be ba na le diopedi+ tša banna le tša basadi+ tše makgolopedi-masomenne-hlano (245). 68 Dipere tša bona e be e le tše makgološupa-masometharo-tshela (736), dimeila tša bona tšona e le tše makgolopedi-masomenne-hlano (245).+ 69 Dikamela e le tše makgolonne-masometharo-hlano (435). Dipokolo+ e le tše dikete tše tshela-makgološupa-masomepedi (6 720).+ 70 Go be go na le karolo ya dihlogo+ tša mašika a botatago bona+ yeo e ilego ya neela bakeng sa modiro wa go aga.+ Mmuši+ yena a tsenya letlotlong diterakema* tše sekete (1 000) tša gauta, meruswi e masomehlano le diaparo tša boperisita tše makgolohlano-masometharo (530).+ 71 Go be go na le ba bangwe ba dihlogo tša mašika a botatago bona bao ba ilego ba tsenya diterakema tše dikete tše masomepedi (20 000) tša gauta le dimina* tša silifera tše dikete tše pedi-makgolopedi (2 200) letlotlong bakeng sa modiro wa go aga.+ 72 Dilo tšeo setšhaba ka moka se neetšego ka tšona e be e le diterakema tše dikete tše masomepedi (20 000) tša gauta, dimina tša silifera tše dikete tše pedi (2 000) le diaparo tša boperisita tše masometshela-šupa. 73 Baperisita,+ Balefi, baletakgoro, diopedi,+ batho ba bangwe ba setšhaba, Banethinimi+ le Baisiraele ka moka ba dula metseng ya gabo bona.+ Ge kgwedi ya bošupa+ e fihla bana ba Isiraele ba be ba šetše ba dula metseng ya gabo bona.+